El Decret 217/2000, de 26 de juny, modifica l'estructura del Departament de Política Territorial i Obres Públiques i especialment la Direcció General de Carreteres.
Amb la finalitat de desenvolupar el procés de reestructuració del Departament, és convenient procedir a la definició de l'organització a nivell de negociat.
En conseqüència, i de conformitat amb el que estableixen la disposició final primera del Decret abans esmentat i el que disposa l'article 25.2 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Negociats del Servei de Planificació de la Direcció General de Carreteres
1.1 La Secció de Planejament del Servei de Planificació de la Direcció General de Carreteres s'estructura en les unitats següents:
1.2 El Negociat de Disseny Viari té assignades les funcions següents:
a) Dissenyar propostes viàries i les seves modificacions.
b) Fer el seguiment del desenvolupament de les xarxes viàries.
1.3 El Negociat de Plans i Mapes té assignades les funcions següents:
a) Donar suport a la cartografia oficial de carreteres i la seva publicació.
b) Elaborar documents cartogràfics de referència dels plans de carreteres.
1.4 El Negociat de Xarxes Arterials té assignades les funcions següents:
a) Donar suport a la definició d'itineraris i xarxes funcionals a partir de dades procedents de sistemes d'informació geogràfica.
b) Generar dades de cartografia per a la planificació viària.
Negociat del Servei d'Equipaments i Dades Viàries de la Direcció General de Carreteres
2.1 La Secció de Dades Viàries del Servei d'Equipaments i Dades Viàries de la Direcció General de Carreteres s'estructura en les unitats següents:
Negociat d'Explotació i Trànsit.
2.2 El Negociat d'Explotació i Trànsit té assignades les funcions següents:
a) Administrar i fer el seguiment dels plans anuals d'aforaments de trànsit.
b) Gestionar la despesa de les instal·lacions fixes i mòbils d'explotació i trànsit, de les instal·lacions d'enllumenat, semàfors, estacions d'aforaments i equips de seguretat als túnels.
c) Tramitar i fer el seguiment dels expedients per a l'adquisició de subministraments, i la contractació d'obres i serveis del Centre de Control de Vic.
2.3 El Negociat de Conservació té assignades les funcions següents:
a) Fer el seguiment de la implantació i el desenvolupament dels sistemes de gestió de conservació dels vials.
b) Mantenir actualitzada l'aplicació de gestió sistemàtica del manteniment dels vials.
Negociats de la Secció d'Autoritzacions i Règim Sancionador del Servei Territorial de Carreteres de Barcelona
3.1 La Secció d'Autoritzacions i Règim Sancionador del Servei Territorial de Carreteres de Barcelona s'estructura en les unitats següents:
Negociat Tècnic d'Explotació I.
Negociat Tècnic d'Explotació II.
3.2 Els negociats tècnics d'explotació tenen assignades les funcions següents:
a) Elaborar informes tècnics per a la resolució de sol·licituds d'obres i actuacions en els vials i en la seva zona d'influència.
b) Dirigir i coordinar la vigilància dels vials i de la seva zona d'influència.
c) Proposar l'adopció de mesures cautelars per infraccions a la legislació sectorial de carreteres.
d) Dur a terme, amb el suport del personal de les brigades de conservació o amb mitjans aliens, les execucions subsidiàries acordades en els expedients de restitució del medi.
e) Elaborar propostes d'ordenació dels accessos existents.
3.3 El Negociat de Suport Administratiu té assignades les funcions següents:
a) Incoar i instruir els expedients sancionadors, de restitució del medi i d'autoritzacions i informes per a dur a terme actuacions i obres que afectin els vials i a la seva zona d'influència.
b) Tramitar els expedients de reclamació de responsabilitat patrimonial per danys soferts per l'usuari dels vials.
c) Tramitar els expedients de reclamació d'indemnitzacions per desperfectes soferts als vials o als seus elements funcionals causats per usuaris d'aquests.
d) Donar el suport administratiu a la resta d'unitats del servei territorial.
Negociats de la Secció d'Autoritzacions i Règim Sancionador dels serveis territorials de Carreteres de Girona, Lleida i Tarragona
4.1 La Secció d'Autoritzacions i Règim Sancionador dels serveis territorials de Carreteres de Girona, Lleida i Tarragona s'estructura en les unitats següents:
4.2 El Negociat Tècnic d'Explotació té assignades les funcions establertes a l'apartat 2 de l'article 3 d'aquesta Ordre.
4.3 El Negociat de Suport Administratiu té assignades les funcions establertes a l'apartat 3 de l'article 3 d'aquesta Ordre.
Negociat de Conservació de la Secció de Conservació dels serveis territorials de Carreteres de Girona, Lleida i Tarragona
De la Secció de Conservació dels serveis territorials de Carreteres de Girona, Lleida i Tarragona depèn el Negociat de Conservació i se li assignen les funcions establertes a l'apartat 2 de l'article 20 de l'Ordre de 6 d'abril de 1998, de desplegament de l'estructura orgànica del Departament de Política Territorial i Obres Públiques a nivell de negociat.
Negociat de la Subdirecció General d'Actuacions Concertades de la Secretaria per a les Actuacions Concertades, l'Urbanisme i l'Habitatge
Es modifica l'apartat 1 de l'article 37 de l'Ordre de 6 d'abril de 1998, que queda redactat de la manera següent:
"El Negociat de Suport Administratiu depèn de la Subdirecció General d'Actuacions Concertades."
El Negociat de Gestió Administrativa de l'Assessoria Jurídica.
El Negociat de Control de la Informatització, el Negociat Tècnic i el Negociat de Tramitació i Seguiment, del Servei d'Expropiacions.
El Negociat d'Inventari del Servei d'Administració.
Els negociats de registre i d'habilitació de les anteriors delegacions territorials de Girona, Lleida i Tarragona.
De la Secretaria per a les Actuacions Concertades, l'Urbanisme i l'Habitatge:
El Negociat de Delineació de la Subdirecció General d'Actuacions Concertades.
De la Direcció General d'Urbanisme:
El Negociat de Sistemes, del Servei de Documentació.
De la Direcció General de Carreteres:
El Negociat d'Assumptes Generals de la Secció d'Informes i Recursos del Servei de Gestió Jurídica.
El Negociat de Pressupostos, el Negociat de Comptabilitat, el Negociat Administratiu i el Negociat d'Actuació Tècnica.
El Negociat de Topografia, el Negociat de Delineació, el Negociat de Càlcul Mecanitzat i el Negociat Administratiu, que depenen directament del director general de Carreteres.
El Negociat de Pressupostos, el Negociat d'Obres 1 i el Negociat d'Obres 2 de la Secció de Seguiment i Supervisió de Projectes del Servei d'Avaluació i Seguiment de Projectes.
El Negociat de Control i Organització de Resultats i el Negociat de Delineació del Servei de Planificació.
El Negociat de Projectes 1 i el Negociat de Projectes 2 de la Subdirecció General de Planejament i Projectes.
13 negociats tècnics de la Subdirecció General de Planejament i Projectes.
El Negociat de Maquinària, el Negociat d'Estat de Carreteres i el Negociat Administratiu del Servei d'Equipament i Dades Viàries.
El Negociat Administratiu de la Secció de Conservació i Explotació del Servei Territorial de Carreteres de Barcelona.
Els negociats econòmics de les seccions d'autoritzacions i règim sancionador dels serveis territorials de Carreteres de Girona, Lleida i Tarragona.
El Negociat d'Explotació III de la Secció de Conservació i Explotació del Servei Territorial de Carreteres de Barcelona.
Els negociats de projectes i obres I i II i els negociats de delineació de la Secció de Projectes i Obres dels serveis territorials de Carreteres de Barcelona, Girona, Lleida i Tarragona.
Els negociats de conservació i explotació III de les seccions de conservació i explotació dels serveis territorials de Carreteres de Girona, Lleida i Tarragona.
Els articles 1, 7, 8 i 9, 19, 20.1 (pel que fa al Negociat d'Explotació III i el Negociat Administratiu), 20.4, 21, 22, 28, 29 (pel que fa al Negociat de Conservació i Explotació III), 30, 31.1 (pel que fa al Negociat Econòmic), 31.2, 31.3, 32, 33 i 37.3 de l'Ordre de 6 d'abril de 1998, de desplegament de l'estructura orgànica del Departament de Política Territorial i Obres Públiques.
L'Ordre de 18 de març de 1981, sobre desenvolupament de l'estructura de la Subdirecció General de Carreteres del Departament de Política Territorial i Obres Públiques.
Totes les altres disposicions de rang igual o inferior que s'oposin al que disposa aquesta Ordre.